เริ่มแล้ว! กฎหมายใหม่ห้าม “ทวงหนี้” เกินวันละ 1 ครั้ง
เริ่มแล้ว! กฎหมายใหม่ห้าม "ทวงหนี้" เกินวันละ 1 ครั้ง
เริ่มแล้ว! กฎหมายใหม่ห้าม "ทวงหนี้" เกินวันละ 1 ครั้ง
21 พ.ย. 2562

สืบเนื่องจากเมื่อวันที่ 23 ส.ค.62 เว็บไซต์ ราชกิจจานุเบกษา เผยแพร่ประกาศคณะกรรมการกำกับการทวงถามหนี้ เรื่อง “จำนวนครั้งในการติดต่อทวงถามหนี้” อาศัยอำนาจตามความในมาตรา 9 (3) และมาตรา 16 (1) แห่งพระราชบัญญัติการทวงถามหนี้ พ.ศ.2558 คณะกรรมการกำกับการทวงถามหนี้ ออกประกาศไว้ ซึ่งมีผลในวันที่ 21 พ.ย.62 ดังต่อไปนี้
1.ประกาศนี้เรียกว่า “ประกาศคณะกรรมการกำกับการทวงถามหนี้ เรื่องจำนวนครั้งในการติดต่อทวงถามหนี้”
2.ประกาศนี้ให้ใช้บังคับเมื่อพ้นกำหนดเก้าสิบวัน นับแต่วันประกาศในราชกิจจานุเบกษา
3.ให้ผู้ทวงถามหนี้ติดต่อลูกหนี้ หรือ บุคคลซึ่งลูกหนี้ได้ระบุไว้ เพื่อการทวงถามหนี้ได้ทราบการทวงถามหนี้ ไม่เกินหนึ่งครั้งต่อหนึ่งวัน
อย่างไรก็ตาม นอกจากห้ามทวงหนี้เกินวันละ 1 ครั้งแล้ว พ.ร.บ.ยังกำหนดเรื่องการทวงหนี้ ว่า
1.ห้ามพูดจาดูหมิ่นลูกหนี้
2.ห้ามข่มขู่ใช้ความรุนแรง
3.ห้ามประจาน
4.ทวงได้แค่ 08.00-20.00 น. วันจันทร์-ศุกร์ ส่วนวันหยุดราชการทวงได้ตั้งแต่ 08.00-18.00 น. เท่านั้น
